b'\n_START_ARTICLE_\nBody Mass Index\n_START_PARAGRAPH_\nBody Mass Index (engelsk for legemsmasseindeks, forkortet BMI), er en matematisk formel for en sammenh\xc3\xa6ng mellem personers h\xc3\xb8jde og v\xc3\xa6gt. _NEWLINE_Formlen anvendes til at beregne under- og overv\xc3\xa6gt hos en st\xc3\xb8rre gruppe af mennesker, men kan ogs\xc3\xa5 bruges til at indikere over- eller underv\xc3\xa6gt hos enkelte personer, men b\xc3\xb8r ikke bruges til pr\xc3\xa6cise m\xc3\xa5linger hos individuelle. Body Mass Index blev opfundet af Adolphe Quetelet i 1832, da han havde brug for en m\xc3\xa5de at sammenligne v\xc3\xa6gt og h\xc3\xb8jde p\xc3\xa5 befolkningsgrupper.\n_START_SECTION_\nAnvendelse\n_START_PARAGRAPH_\nDa BMI bygger p\xc3\xa5 beregninger af store grupper af voksne personer, b\xc3\xb8r beregningen ikke anvendes p\xc3\xa5 b\xc3\xb8rn eller \xc3\xa6ldre. Dertil kommer, at formlen ikke tager h\xc3\xb8jde for den individuelles kropsbygning, hvilket kan give fejludregninger og angive, at en person er enten overv\xc3\xa6gtig eller underv\xc3\xa6gtig, uden reelt set at v\xc3\xa6re det. Eksempelvis har den \xc3\xb8strigsk-amerikanske skuespiller og body-builder Arnold Schwarzenegger med en legemsh\xc3\xb8jde p\xc3\xa5 188 cm og en v\xc3\xa6gt p\xc3\xa5 133 kg et BMI p\xc3\xa5 37,6 kg/m\xc2\xb2 og henh\xc3\xb8rer derfor til kategorien sv\xc3\xa6rt overv\xc3\xa6gtig (fedme af klasse II). _NEWLINE_Samtidig er det en svaghed ved BMI-formlen, at formlen kun s\xc3\xa6tter v\xc3\xa6gten i forhold til kvadratet af h\xc3\xb8jden, idet en krop ikke er 2-dimensionel, men 3-dimensionel. Denne "fejl" i BMI formlen betyder, at voksne med lav legemsh\xc3\xb8jde f\xc3\xa5r relativt sm\xc3\xa5 BMI v\xc3\xa6rdier og voksne med h\xc3\xb8j legemsh\xc3\xb8jde f\xc3\xa5r relativt store BMI v\xc3\xa6rdier. For b\xc3\xb8rn betyder det, at BMI-v\xc3\xa6rdierne slet ikke kan bruge som sammenligningsgrundlag. Det er i stedet foresl\xc3\xa5et af Nick Korevaar, at bruge en potens p\xc3\xa5 mellem 2,3 og 2,7 (som det ogs\xc3\xa5 originalt blev noteret af Quetelet).  (For den teoretiske baggrund for disse v\xc3\xa6rdier se MacKay.)_NEWLINE_For bedre og mere brugbare resultater for den enkelt, b\xc3\xb8r fedtprocenten i kroppen m\xc3\xa5les.'